laion/Wikipedia-Exotic huggingface dataset:
দুই বিঘা জমি

দুই বিঘা জমি রবীন্দ্রনাথ ঠাকুরের লেখা একটি কাহিনী কবিতা। এটি রবীন্দ্রনাথ ঠাকুরের " কাহিনী" নামক কাব্যগ্রন্থের একটি কবিতা। বাংলার গ্রামীণ সমাজের শ্রেণীবিভেদ আর দুর্বলের উপর সবলের অনাচার-অবিচার নিয়ে রবীন্দ্রনাথ ঠাকুর কবিতাটি লিখেছেন। এই কবিতায় গরিব শ্রেণীর অসহায়ত্বের দিক দেখানো হয়েছে। এখানে একটি লোকের জমি জোর করে জমিদার এর দখলে নেওয়ার ঘটনা অতি নিপুণভাবে কবিতার ছন্দে বলা হয়েছে। এই কবিতার উপর ভিত্তি করে হিন্দি দো বিঘা জমিন চলচ্চিত্রটি নির্মাণ করা হয়। গরিব কৃষক উপেন একজন প্রান্তিক কৃষক। তার যে জমিজমা ছিল তার মধ্যে দুই বিঘা জমি ছাড়া সবই ঋণের দায়ে তাকে হারাতে হয়েছে। তার সম্বল এখন শুধু ভিটেমাটির এই দুই বিঘা জমি। কিন্তু উপেনের কপাল খারাপ। তার এলাকার জমিদার বাবুর ভূমির শেষ নেই। তবুও জমিদার বাবুর নজর পড়ে উপেনের দুই বিঘা জমির উপর। বাবু উপেনের জমি কিনতে চান। শুনে উপেন বলে, রাজা এই দেশের মালিক আপনি, জায়গার অভাব নেই কিন্তু আমার এই জায়গাটি ছাড়া মরার মতো ঠাঁই নেই; উপেন দুই হাত জোড় করে বাবুর কাছে ভিটেটা কেড়ে না নেওয়ার অনুরোধ করে। এতে বাবু রেগে চোখ গরম করে চুপ করে থাকেন। নাছোড়বান্দা বাবু দেড় মাস পরেই মিথ্যে ঋণের দায়ে উপেনের প্রতি ডিক্রি জারি করেন। উপেন নিজের ভিটে ছেড়ে পথে পথে ঘুরে বেড়ায়। এভাবে ১৫/১৬ বছর কেটে যায়। অনেক তীর্থস্থান, শহর, গ্রাম সে বিচরণ করে, তবুও উপেন তার দুই বিঘা জমির কথা ভুলতে পারে না। তাই মাতৃভূমির টানে উপেন একদিন নিজ গ্রামে ফিরে আসে। গ্রামে এসে নিজ বাড়ির সামনে এসে উপস্থিত হয়ে দেখে বাড়িতে আগের কোন চিহ্ন নেই। উপেনের মন বিষণ্ণ হয়ে পড়ে, তার বসতভিটা নিজ ঐতিহ্য ভুলে অন্য রূপ ধারণ করেছে। নিজের বাড়িতে এসে উপেন স্মৃতিকাতর হয়ে পড়ে। তার চোখ জলে ভরে যায়। অবশেষে তার ছেলেবেলার সেই আমগাছটির দিকে চোখ পড়ে উপেনের। স্মৃতিময় আমগাছটি দেখে তার মনের ব্যথা দূর হয়ে যায়। আমগাছটির নিচে বসে সে ভাবতে থাকে ছেলেবেলার কথাগুলো। তখন হঠাৎ তার কোলের কাছে দুটি আম ঝরে পড়ে। ক্ষুধার্ত উপেন ভাবে আমগাছটি তাকে চিনতে পেরে দুটি আম উপহার দিয়েছে। কিন্তু আম দুটি হাতে নিতেই বাগানের মালি লাঠি হাতে এসে উপেনকে গালিগালাজ করে, উপনকে ধরে রাজার কাছে নিয়ে যায়। বাবু তখন মাছ ধরছিলেন। মালির কাছে সব শুনে বাবু রেগে উপেনকে বকা দেন, মারতে চান। উপেন কাতর হূদয়ে বাবুর কাছে আম দুটো ভিক্ষা চায়। কিন্তু বাবু উপেনকে সাধুবেশী চোর বলে উল্লেখ করেন। এতে উপেন হতভম্ব হয়ে যায়। চোর উপাধি শুনে উপেনের চোখ দিয়ে ভাগ্যের নিষ্ঠুরতা ও পরিহাসের কথা মনে পড়ে অশ্রু গড়িয়ে পড়তে থাকে। রবীন্দ্রনাথের কবিতা ও শিরোনাম এবং স্ব-ঘোষিত মার্কসবাদী সলীল চৌধুরীর গল্প রিকশাওয়ালার উপর অনুপ্রাণিত হয়ে বিমল রায় একটি হিন্দি ভাষা চলচ্চিত্র দো বিঘা জমিন (১৯৫৩) নির্মাণ করেন; এটি ঔপনিবেশিক ভারত পরবর্তী সবচেয়ে স্মরণীয় চলচ্চিত্রগুলির মধ্যে একটি উল্লেখযোগ্য ছিল। কবিতাটি বিভিন্ন বই এবং কাহিনীতে উল্লেখ করা হয়েছে, যার মধ্যে রয়েছে বিভূতিভূষণ বন্দ্যোপাধ্যায় রচিত দুই বাড়ী। Kenneth Bo Nielsen (২২ ফেব্রুয়ারি ২০১৮)। Land Dispossession and Everyday Politics in Rural Eastern India। Anthem Press। পৃষ্ঠা 161–। আইএসবিএন 978-1-78308-748-8।  Debali Mookerjea-Leonard (৭ এপ্রিল ২০১৭)। Literature, Gender, and the Trauma of Partition: The Paradox of Independence। Taylor & Francis। পৃষ্ঠা 205–। আইএসবিএন 978-1-317-29388-0।  বিভূতিভূষণ বন্দ্যোপাধ্যায় (১৩ আগস্ট ২০১৬)। দুই বাড়ী। পাঠক পাবলিশার্স প্রাইভেট লিমিটেড। পৃষ্ঠা ১৬৫। আইএসবিএন 978-93-85246-60-9। সংগ্রহের তারিখ ২৫ অক্টোবর ২০১৮।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: কথা ও কাহিনী/দুই বিঘা জমি
নাটালি এলিন লিন্ড

নাটালি এলিন লিন্ড (জন্ম জুন ২১, ১৯৯৯) হলেন একজন মার্কিন অভিনেত্রী। তিনি ছোট পর্দার ধারাবাহিকে তার চরিত্রের জন্য পরিচিতি লাভ করেন, যেগুলোর মধ্যে মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক দ্য গোল্ডবার্গস-এ ডানা কাল্ডওয়েল এবং আরেক মার্কিন টেলিভিশন চ্যানেল ফক্স-এ প্রচারিত অপরাধমূলক দৃশ্যকাব্যের ধারাবাহিক গোথাম সিলভার সেন্ট ক্লাউড হিসেবে আবর্তক ভূমিকায়, এছাড়াও ফক্স-এ প্রচারিত ধারাবাহিক দ্য গিফ্টেড-এ তার ভূমিকা লওরেন স্ট্রাকারও অন্যতম। লিন্ডের জন্ম হয়, ১৯৯৯ সালের ২১শে জুনে, তিনি মার্কিন প্রযোজক জন লিন্ড এবং মার্কিন অভিনেত্রী বারর্বারা এলিন উডসের সবচেয়ে বড় কন্যা। তার দু'জন ছোট বোন রয়েছে, তারা হলেন এলিভিয়া এবং এমিলি, তরাও অভিনেত্রী। লিন্ড, মার্কিন টেলিভিশন চ্যানেল উব্লিউবি-এ প্রচারিত দৃশ্যকাব্যিক ধারাবাহিক ওয়ান ট্রি হিল-এ অভিনয় করার মাধ্যমে অভিনয় জীবনে আত্বপ্রকাশ করেন। মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক দ্য গোল্ডবার্গস-এ ডানা কাল্ডওয়েল হিসেবে অভিনয় করে থাকেন, এছাড়াও তিনি ক্রিমিনাল মাইন্ডস, আইকার্লি, উইজার্ডস অব ওয়েভালি পেলেস, এবং ফ্লাশপয়েস্ট এর মত মার্কিন ধারাবাহিক সমূহে অতিথি ভূমিকায় অভিনয় করেছেন। . তিনি মার্কিন টেলিভিশন চ্যানেল ফক্স-এ প্রচারিত অপরাধমূলক দৃশ্যকাব্যের ধারাবাহিক গোথাম-এর দ্বিতীয় সিজন থেকে সিলভার সেন্ট ক্লাউড হিসেবে আবর্তক ভূমিকায় অভিনয় করা শুরু করেন, যেটি ২০১৫ সালের ২১শে সেপ্টেম্বরে প্রথম টেলিভিশনে দেখানো শুরু করে। ২০১৭ সালের মার্চ মাসে লিন্ড, মার্কিন টেলিভিশন চ্যানেল ফক্স এ প্রচারিত গিফ্টেড নামক টেলিছবিতে গবেষণাগারে জন্ম এবং লালিতপালিত মানুষ হিসেবে "লওরেন স্টাকার" ভূমিকায় অভিনয় করেন, এই চরিত্রটি মূলত "এক্সম্যান" চলচ্চিত্র থেকে প্রাপ্ত একটি চরিত্র, যেটি ২০১৭ সালের মে মাসে একটি ধারাবাহিক হিসেবে প্রচার করা শুরু হয়। https://www.facebook.com/pg/NatalieAlynLind/about/?ref=page_internal Babbage, Rachel (জুলাই ১৮, ২০১৫)। "Gotham casts The Goldbergs star Natalie Alyn Lind as city debutante Silver St Cloud"। Digital Spy। সংগ্রহের তারিখ এপ্রিল ১৪, ২০১৭।  "Barbara Alyn Woods Describes Her "Circus Family""। celebritybabyscoop.com। সেপ্টেম্বর ১, ২০১৫ তারিখে মূল থেকে আর্কাইভ করা। সংগ্রহের তারিখ আগস্ট ২৯, ২০১৫।  Petski, Denise (মার্চ ১, ২০১৭)। "Natalie Alyn Lind Cast In Fox's Marvel Pilot"। Deadline Hollywood। সংগ্রহের তারিখ এপ্রিল ১৪, ২০১৭।  Wagmeister, Elizabeth (মে ৯, ২০১৭)। "Fox Greenlights Marvel Action Series 'The Gifted' From Bryan Singer & Matt Nix — Watch First Teaser"। Variety। সংগ্রহের তারিখ মে ৯, ২০১৭।  ইন্টারনেট মুভি ডেটাবেজে নাটালি এলিন লিন্ড (ইংরেজি) টুইটারে নাটালি এলিন লিন্ড
রজনীকান্ত সরকার

রজনীকান্ত সরকার মানভূমে বাংলা ভাষার অধিকারের জন্য আন্দোলন করেছিলেন। তিনি বাংলা ভাষার অধিকারের জন্য শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। পেশায় পুরুলিয়া কোর্টের আইনজীবী ছিলেন। মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাঁরা সুদৃঢ় আন্দোলন করেন। ১৯৪৮ থেকে ১৯৫৬ সালের মধ্যে এই আন্দোলন তীব্র আকার নেয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য করেন। বাংলা ভাষা আন্দোলন (মানভূম) ভারতে বাংলা ভাষা আন্দোলন Chakraborty, Debajyoti (২৪ জুলাই ২০০১)। "No freedom from poverty"। The Times of India। সংগ্রহের তারিখ ২৩ সেপ্টেম্বর ২০১২। [স্থায়ীভাবে অকার্যকর সংযোগ] নন্দদুলাল আচার্য (২০ ফেব্রুয়ারি ২০১৮)। "ভাষা আন্দোলনে মানভূম"। আনন্দবাজার পত্রিকা। সংগ্রহের তারিখ ২০১৮-০২-২৩।  Circular of District Inspector of Schools, Manbhum under No. 700. IIG-5-48, Purulia, 8 March, 1948 to all the Sub-Inspectors of Schools of the District "HISTORICAL EVENT: BHASA ANDOLON"। সংগ্রহের তারিখ ২৩ সেপ্টেম্বর ২০১২।
শরৎচন্দ্র সেন

শরৎচন্দ্র সেন মানভূমে বাংলা ভাষার অধিকারের জন্য আন্দোলন করেছিলেন। তিনি বাংলা ভাষার অধিকারের জন্য রজনীকান্ত সরকার এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাদের সুদৃঢ় আন্দোলন করেন। ১৯৪৮ থেকে ১৯৫৬ এই আন্দোলন তীব্র ভাবে প্রতিভাত হয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য হয়। বাংলা ভাষা আন্দোলন (মানভূম) ভারতে বাংলা ভাষা আন্দোলন Chakraborty, Debajyoti (২৪ জুলাই ২০০১)। "No freedom from poverty"। The Times of India। সংগ্রহের তারিখ ২৩ সেপ্টেম্বর ২০১২। [স্থায়ীভাবে অকার্যকর সংযোগ] নন্দদুলাল আচার্য (২০ ফেব্রুয়ারি ২০১৮)। "ভাষা আন্দোলনে মানভূম"। আনন্দবাজার পত্রিকা। সংগ্রহের তারিখ ২০১৮-০২-২৩।  Circular of District Inspector of Schools, Manbhum under No. 700. IIG-5-48, Purulia, 8 March, 1948 to all the Sub-Inspectors of Schools of the District "HISTORICAL EVENT: BHASA ANDOLON"। সংগ্রহের তারিখ ২৩ সেপ্টেম্বর ২০১২।
গুণেন্দ্রনাথ রায়

গুণেন্দ্রনাথ রায় মানভূমে বাংলা ভাষার অধিকারের জন্য আন্দোলন করেছিলেন। বাংলা ভাষার অধিকারের জন্য তিনি রজনীকান্ত সরকার এবং শরৎচন্দ্র সেন জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তারা সুদৃঢ় আন্দোলন করেন। ১৯৪৮ থেকে ১৯৫৬ এই আন্দোলন তীব্র ভাবে প্রতিভাত হয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) যুক্ত করতে বাধ্য হয়। বাংলা ভাষা আন্দোলন (মানভূম) ভারতে বাংলা ভাষা আন্দোলন Chakraborty, Debajyoti (২৪ জুলাই ২০০১)। "No freedom from poverty"। The Times of India। ৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১২।  নন্দদুলাল আচার্য (২০ ফেব্রুয়ারি ২০১৮)। "ভাষা আন্দোলনে মানভূম"। আনন্দবাজার পত্রিকা। সংগ্রহের তারিখ ২০১৮-০২-২৩।  Circular of District Inspector of Schools, Manbhum under No. 700. IIG-5-48, Purulia, 8 March, 1948 to all the Sub-Inspectors of Schools of the District "HISTORICAL EVENT: BHASA ANDOLON"। সংগ্রহের তারিখ ২৩ সেপ্টেম্বর ২০১২।
আহমাদুল্লাহ আশরাফ

শাহ আহমাদুল্লাহ আশরাফ ছিলেন বাংলাদেশ খেলাফত আন্দোলনের সাবেক আমির ও জামিয়া নূরিয়া ইসলামিয়ার মহাপরিচালক। তিনি হাফেজ্জী হুজুরের জ্যেষ্ঠ পুত্র। শাহ আহমাদুল্লাহ আশরাফ ১৯৪২ সালে ঢাকার লালবাগের কিল্লারমোড়ে জন্মগ্রহণ করেন। তিনি শামসুল হক ফরিদপুরীর তত্ত্বাবধানে বড়কাটারা, লালবাগ, মোস্তফাগঞ্জ মাদ্রাসায় শিক্ষা লাভ করেন। পরবর্তীতে করাচীর জামিয়া ইসলামিয়া বিন নূরী টাউন মাদ্রাসায় ভর্তি হন। পাকিস্তান থেকে ঢাকায় ফেরার পর ১৯৬৩ সালে জাতীয় মসজিদ বাইতুল মুকাররমে প্রধান মুয়াজ্জিনের দায়িত্ব নেন। তিনি ঢাকার জামিয়া নূরিয়া ইসলামিয়া, আমীনবাজারস্থ মদিনাতুল উলুম মাদ্রাসা ও লক্ষীপুরের লুধুয়া এশাআতুল উলুম মাদ্রাসার একই সাথে প্রিন্সিপালের দায়িত্ব পালন করেন। শাহ আহমাদুল্লাহ আশরাফ ১৯৮৭ সালের ৭ মে তার পিতার মৃত্যুর পর বাংলাদেশ খেলাফত আন্দোলনের ভারপ্রাপ্ত আমির নির্বাচিত হন। একটানা ২৭ বছর আমিরের দায়িত্ব পালন করেন। ২০১২ সালে নতুন নির্বাচন কমিশন গঠনে রাজনৈতিক দলের সাথে রাষ্ট্রপতির সংলাপে বাংলাদেশ খেলাফত আন্দোলনের পক্ষে নেতৃত্ব দেন তিনি। শাহ আহমাদুল্লাহ আশরাফ কয়েক বার ব্রেন স্ট্রোক ও ডায়াবেটিকস সহ বিভিন্ন রোগে আক্রান্ত হয়ে ২০১৪ সালের মার্চ মাস থেকে গুরুতর অসুস্থ ছিলেন। ২৩ ফেব্রুয়ারি ২০১৮ শুক্রবার সকাল সাড়ে ৭ টায় রাজধানীর ইবনে সিনা হাসপাতালে চিকিৎসাধীন অবস্থায় তিনি মৃত্যুবরণ করেন। জামিয়া নূরিয়া ইসলামিয়ায় পিতা হাফেজ্জী হুজুর ও ছোট ভাই হামিদুল্লাহর পাশে তাকে সমাধিস্থ করা হয়। দেওবন্দি ব্যক্তিত্বের তালিকা "মাওলানা আহমাদুল্লাহ আশরাফ আর নেই"। Dhakatimes News। সংগ্রহের তারিখ ২০১৮-০২-২৩।  "মাওলানা আহমাদুল্লাহ আশরাফের ইন্তেকাল | daily nayadiganta" (ইংরেজি ভাষায়)। সংগ্রহের তারিখ ২০১৮-০২-২৩।  রিপোর্টার, স্টাফ। "মাওলানা শাহ আহমাদুল্লাহ আশরাফের ইন্তেকাল" (ইংরেজি ভাষায়)। সংগ্রহের তারিখ ২০১৮-০২-২৩।  webdesk@somoynews.tv। "না ফেরার দেশে চলে গেলেন মাওলানা শাহ আহমাদুল্লাহ আশরাফ" (ইংরেজি ভাষায়)। সংগ্রহের তারিখ ২০১৮-০২-২৩।  "মাওলানা আহমাদুল্লাহ আশরাফের ইন্তেকাল"। Jugantor। সংগ্রহের তারিখ ২০১৮-০২-২৩।  Pratidin, Bangladesh। "মাওলানা শাহ আহমাদুল্লাহ আশরাফ আর নেই | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৮-০২-২৩।  "মাওলানা আহমাদুল্লাহ আশরাফ গুরুতর অসুস্থ | Kaler Kantho"। সংগ্রহের তারিখ ২০১৮-০২-২৩।  "মাওলানা আহমাদুল্লাহ আশরাফের ইন্তেকাল । বাংলাদেশ"। RTV Online। সংগ্রহের তারিখ ২০১৮-০২-২৩।  "মাওলানা শাহ আহমাদুল্লাহ আশরাফের ইন্তেকাল"। সংগ্রহের তারিখ ২০১৮-০২-২৩। [স্থায়ীভাবে অকার্যকর সংযোগ]
শক্তি অরোরা

শক্তি অরোরা হলেন একজন ভারতীয় টেলিভিশন অভিনেতা, যিনি কালারসে সম্প্রচারিত জনপ্রিয় ধারাবাহিক মেরি আশিকি তুম সে হি-এ রণবীর বাঘেলা (আরভি) চরিত্রে অভিনয়ের জন্য অধিক পরিচিত। এছাড়াও তার অভিনীত চরিত্রগুলোর মধ্যে বা বহু অর বেবিতে জিগর, তেরে লিয়ে-এ তাপস এবং পবিত্র রিশতায় ডাক্তার অনির দত্ত উল্লেখযোগ্য। এছাড়াও তিনি ২০১৫ সালে নাচ বলিয়ে এবং ২০১৬ সালে ঝলক দিখলা যায় প্রতিযোগিতা করেছেন। তিনি ২০১৭ সালের ১৬ মে তারিখে তার জন্মদিনের দিন, আলবি নামে তার প্রথম সঙ্গীত অ্যালবাম প্রকাশ করেন। প্রবীণ অভিনেতা চন্দ্রশেখর হচ্ছেন তার নানা। তিনি এন.এম. কলেজ থেকে বি.কম সম্পন্ন করেন। তিনি হচ্ছেন একজন দ্বৈত স্নাতক এবং ভ্রমণ এবং পর্যটনেও কাজ করেছেন। তিনি ইন্টারন্যাশনাল এয়ার ট্রান্সপোর্ট অ্যাসোসিয়েশনের কাছ থেকে ডিপ্লোমাও করেছেন। "Shakti Arora"। সংগ্রহের তারিখ ২০ মার্চ ২০১৬।  "20 most adorable pictures of Shakti Arora aka RV of Meri Aashiqui Tum Se Hi"। dailybhaskar। সংগ্রহের তারিখ ২০ মার্চ ২০১৬।  "Out of the Box: Shakti Arora"। Verve Magazine। সংগ্রহের তারিখ ২০ মার্চ ২০১৬।  "Tere Liye couple in a relationship"। hindustantimes.com/। সংগ্রহের তারিখ ২০ মার্চ ২০১৬।  "From sideys, these TV hotties moved on to play lead roles"। The Times of India। সংগ্রহের তারিখ ২০ মার্চ ২০১৬।  "Shakti Arora looks up to Big B as an anchor!"। The Times of India। সংগ্রহের তারিখ ২০ মার্চ ২০১৬।  "Shakti Arora is Veera's love interest"। dna। ১৭ নভেম্বর ২০১৩। সংগ্রহের তারিখ ২০ মার্চ ২০১৬।  "Shakti Arora enjoys travelling"। The Times of India। সংগ্রহের তারিখ ২০ মার্চ ২০১৬।  "Shakti Arora as Rambo in Gumrah!"। The Times of India। সংগ্রহের তারিখ ২০ মার্চ ২০১৬।  Zainab Mulla। "Nach Baliye 7: Meri Aashiqui Tum Se Hi fame Shakti Arora and Neha Saxena eliminated from the show!"। India.com। সংগ্রহের তারিখ ২০ মার্চ ২০১৬।  "Anupriya Kapoor & Shakti Arora in Yeh Hai Aashiqui"। The Times of India। সংগ্রহের তারিখ ২০ মার্চ ২০১৬।  Tellychakkar Team (২৪ মে ২০১৪)। "Shakti Arora and Charlie Chauhan shoot 'hot steamy' scenes for Zing's Pyaar Tune Kya Kiya"। Tellychakkar.com। সংগ্রহের তারিখ ২০ মার্চ ২০১৬।  "Shakti faces the pressure of playing a double role"। The Times of India। সংগ্রহের তারিখ ২০ মার্চ ২০১৬।  "Nach Baliye: Reasons it made news this year"। The Times of India। সংগ্রহের তারিখ ২০ মার্চ ২০১৬।  "200 Actors, 10 Teams, and 1 Winner... Let The Game Begin"। The Times of India। সংগ্রহের তারিখ ২০ মার্চ ২০১৬।  "Shakti Arora to take over as the host from Nitish Bharadwaj"। The Times of India। সংগ্রহের তারিখ ২০ মার্চ ২০১৬।  "IndianTelevisionAcademy.com"। ১০ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৬।  উইকিমিডিয়া কমন্সে শক্তি অরোরা সংক্রান্ত মিডিয়া রয়েছে। টুইটারে শক্তি অরোরা ইন্সটাগ্রামে শক্তি অরোরা ফেসবুকে শক্তি অরোরা অফিসিয়াল ওয়েবসাইট ইন্টারনেট মুভি ডেটাবেজে শক্তি অরোরা (ইংরেজি)
গারসির জেলা

গারসির জেলা (অথবা গার্মসার) আফগানিস্তানের হেলমান্দ প্রদেশের দক্ষিণাঞ্চলে অংশে অবস্থিত একটি অন্যতম জেলা। জেলাটি অনেক দীর্ঘ কিন্তু এখানকার সকল গ্রামই হেলমান্দ নদীর তীরে অবস্থিত এবং বাকিটা মরুভূমি। জেলাটির রাজধানী শহর গারসি হেলমান্দ নদীর পূর্ব তীরে উত্তর-পশ্চিমে অবস্থিত। ২০০২ সালের আদমশুমারীর হিসাব অনুযায়ী জেলাটিতে ৮৫,৫০০ জন এর মত জনসংখ্যা রয়েছে, যার মধ্যে ৯৯% ভাগ পশতু সম্প্রদায়ের এবং ১% বেলোচী সম্প্রদায়ের। উইকিমিডিয়া কমন্সে গারসির জেলা সংক্রান্ত মিডিয়া রয়েছে। জেলাটিতে মূলত হত-দরিদ্রদের বসবাস। আয়ের মূল উৎসের মধ্যে রয়েছে দৈনিক মজুরি (শ্রমিক, ফল বাজারে কাজ এবং বাড়িতে গিয়ে পণ্য বিক্রয় করা, গাড়ি চালনা, দোকান ইত্যাদি) এবং কৃষি কাজ। আয়ের প্রধান উৎস হচ্ছে কৃষি এবং অধিকাংশ কৃষি জমিতেই সেচ কাজ করা হয়। "Settled Population of Helmand Province" (পিডিএফ)। Central Statistics Organization। ২৬ ফেব্রুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ ডিসেম্বর ২০১৫।  "District Profile" (পিডিএফ)। UNHCR। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ ডিসেম্বর ২০১৫।  জেলা প্রোফাইল ইউএনএইচসিআর, ডিসেম্বর ২০০২ বসতিগুলির মানচিত্র এআইএমএস, মে ২০০২
ইকবাল মাহমুদ

ইকবাল মাহমুদ (জন ৮ মার্চ ১৯৪০) হচ্ছেন একজন বাংলাদেশী শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) একজন সাবেক উপাচার্য। শিক্ষাক্ষেত্রে অবদানের জন্য ২০০৫ সালে তিনি বাংলাদেশ সরকার কর্তৃক একুশে পদকে ভূষিত হন। মাহমুদ ৮ মার্চ, ১৯৪০ সালে ঢাকার রমনায় জন্মগ্রহণ করেন। ১৯৫৪ সালে সিলেট সরকারি উচ্চ বিদ্যালয় থেকে তিনি ম্যাট্রিক পরীক্ষায় উত্তীর্ণ হন এবং ১৯৫৬ সালে সিলেটের মুরারিচাঁদ কলেজ থেকে ইন্টারমিডিয়েট পরীক্ষায় উত্তীর্ণ হন। তিনি আহসানউল্লাহ ইঞ্জিনিয়ারিং কলেজ (পরবর্তীতে বাংলাদেশ প্রকৌশল বিশ্ববিদ্যালয়) থেকে ১৯৬০ সালে কেমিক্যাল ইঞ্জিনিয়ারিংয়ে স্নাতক ডিগ্রী লাগ করেন। তিনি ১৯৬২ এবং ১৯৬৪ সালে ম্যানচেস্টার বিশ্ববিদ্যালয় থেকে যথাক্রমে স্নাতকোত্তর ও পিএইচ.ডি. ডিগ্রী অর্জন করেন। মাহমুদ ১৯৬৪ সালের অক্টোবরে একজন সহকারী অধ্যাপক হিসেবে ইপুয়েটে (পরবর্তীতে বুয়েট) যোগদান করেন। তিনি ২৭ নভেম্বর, ১৯৯৬ থেকে ১৪ অক্টোবর, ১৯৯৮ পর্যন্ত তার কর্মকালীন সময়ে বুয়েটের একজন উপাচার্যের দায়িত্ব পালন করেন। ২০০০-এর সেপ্টেম্বরে তিনি কেমিক্যাল ইঞ্জিনিয়ারিং বিভাগের অধ্যাপকের পদ থেকে অবসর গ্রহণ করেন। "Department of Chemical Engineering : Faculty"। buet.ac.bd। ১০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ জুন ১৪, ২০১৬।  "14 to get Ekushey Award 2005"। bdnews24.com। ফেব্রুয়ারি ১৬, ২০০৫। সংগ্রহের তারিখ জুন ১৬, ২০১৬।  "Department of Chemical Engineering : Our Department"। buet.ac.bd। ১০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ জুন ১৪, ২০১৬।  "Professor Dr. Iqbal Mahmud"। buet.ac.bd। ১০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ জুন ১৪, ২০১৬।
কাজাকি জেলা

কাজাকি আফগানিস্তানের হেলমান্দ প্রদেশের পূর্বfঞ্চলে অবস্থিত একটি জেলা।২০১২ সালের আদমশুমারী অনুযায়ী জেলাটিতে জনসংখ্যা ছিল প্রায় ৬৯,৩০০ এর মত, যার মধ্যে বিশাল সংখ্যাগরিতা নিয়ে পশতু সম্প্রদায়ের লোকজন প্রথমে রয়েছে, জেলাটির কেন্দ্রীয় শহর হচ্ছে কাজাকি গ্রাম। ৬১১ নং রাস্তাটি জেলার কেন্দ্রীয় অংশ দিয়ে চলে গেছে। "Settled Population of Helmand Province" (পিডিএফ)। Central Statistics Organization। ২৬ ফেব্রুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ ডিসেম্বর ২০১৫।  "District Profile" (পিডিএফ)। UNHCR। সংগ্রহের তারিখ ৩ আগস্ট ২০০৬। [স্থায়ীভাবে অকার্যকর সংযোগ] জেলা প্রোফাইল ইউএনএইচসিআর, ডিসেম্বর ২০০২ বসতিগুলির মানচিত্র এআইএমএস, মে ২০০২
বিশ্বনাথ মুখার্জী

বিশ্বনাথ মুখার্জী (১৮৯৯ - ১০ ডিসেম্বর ১৯৭৪) একজন ব্রিটিশবিরোধী বাঙালি বিপ্লবী। বিশ্বনাথ মুখার্জী অনুশীলন সমিতি ও হিন্দুস্তান রিপাবলিকান অ্যাসোসিয়েসন দলের বিশিষ্ট সভ্য ছিলেন। স্বাধীনতা আন্দোলনের কাজে তিনি যতীন্দ্র নাথ দাস ও শচীন্দ্রনাথ সান্যালের সহযোগী ছিলেন। দক্ষিণেশ্বর বোমার ষড়যন্ত্র, অর্থসংগ্রহের চেষ্টায় রাজনৈতিক ডাকাতি প্রভৃতির সঙ্গে যুক্ত ছিলেন এবং এর জন্য কয়েকবার কারারুদ্ধ হন। স্বাধীনতা সংগ্রামী চরিতাভিধান - ডাঃ ননীগোপাল দেবদাস বসু, অঞ্জলি (নভেম্বর ২০১৩)। বসু, অঞ্জলি; সেনগুপ্ত, সুবোধচন্দ্র, সম্পাদকগণ। সংসদ বাঙালি চরিতাভিধান। ১ (পঞ্চম সংস্করণ, দ্বিতীয় মুদ্রণ সংস্করণ)। কলকাতা: সাহিত্য সংসদ। পৃষ্ঠা ৪৯০। আইএসবিএন 978-8179551356।  |সংগ্রহের-তারিখ= এর |ইউআরএল= প্রয়োজন (সাহায্য)
বিভূতিভূষণ সরকার (বিপ্লবী)

বিভূতিভূষণ সরকার (১৮৯০ - ১৯৪২) ভারতীয় উপমহাদেশের ব্রিটিশ বিরোধী স্বাধীনতা আন্দোলনের এবং অগ্নিযুগের একজন বাঙালি বিপ্লবী ছিলেন। তিনি সিক্রেট সোসাইটির সদস্য ছিলেন। তিনি চন্দননগরের কাছে লেফটেন্যান্ট-গভর্নরের ট্রেনটি লাইনচ্যুত করার দ্বিতীয় প্রয়াসে অংশ নিয়েছিলেন। বিভূতিভূষণ সরকারের জন্ম বেঙ্গল প্রেসিডেন্সির অধুনা পশ্চিমবঙ্গের নদীয়া জেলার শান্তিপুর মহকুমার সূত্রগড় গ্রামে। পিতার নাম সারদাশঙ্কর সরকার। তাদের পরিবার পরে পশ্চিমবঙ্গের বাঁকুড়া জেলার রানিবাঁধের কাছে ছেন্দা পাথরের জঙ্গল-পরিহিত পাহাড়ি গ্রামে চলে এসেছিল, যেখানে তিনি একটি গোপন সমিতি সংগঠিত করেছিলেন, যা শহীদ ক্ষুদিরাম বসুর বিপ্লবী আদর্শে প্রথম দীক্ষার স্থান বলে মনে করা হত। মানিকতলা বোমা মামলায় বিপ্লবী থেকে সরকারি অনুমোদনকারী নরেন গোঁসাই বিভূতিভূষণকে যুগান্তর দলে অন্তর্ভুক্ত করেছিলেন। লেফটেন্যান্ট গভর্নর অ্যান্ড্রু ফ্রেজারের উপর পরিকল্পিত আক্রমণে বারীন্দ্রকুমার ঘোষের সাথে ইনার সার্কেলের সদস্য বিভূতিভূষণ ছিলেন। ১৯০৭ সালের ৬ ডিসেম্বর মেদিনীপুরের নারায়ণগড়ের কাছে বারীন্দ্রকুমার, প্রফুল্ল চাকী ও বিভূতিভূষণ হেমচন্দ্র কানুনগোর তৈরি একটি বোমা নিক্ষেপ করেন। প্রফুল্ল চাকী ও বিভূতিভূষণ সরকার মেদিনীপুরের কাছে নারায়ণগড়ে রেললাইনের তলায় গর্ত খুঁড়তে গিয়েছিলেন। কোদালের কাজ শেষ করে তারা কলকাতায় ফিরে আসেন এবং ৩ ডিসেম্বর বারীণ ও বোমা নিয়ে ফিরে আসেন। গর্তে রেখে ফিউজ সেট করে বিকেল ৪টা থেকে সকাল পর্যন্ত লাইনের কাছে ট্রেনের জন্য অপেক্ষা করেন তাঁরা। কিন্তু ট্রেন আসেনি। প্রফুল্ল ও বিভূতিভূষণ বোমা খুঁড়লেন আর বারীণ তড়িঘড়ি কলকাতায় ফিরে গেলেন। মিঃ ফ্রেজার আখোতো এবং ট্র্যাকগুলিতে কাজ করা একদল মারাঠি কুলিকে গ্রেপ্তার করা হয়েছিল। মানিকতলা গার্ডেন হাউসে আশ্রয় নিয়ে বোমার অস্থায়ী কারখানা গড়ে তোলেন তিনি। পরে তিনি উল্লাস্কর, বারীন্দ্রকুমার এবং প্রফুল্ল চক্রবর্তীর সাথে বোমা পরীক্ষার জন্য দেওঘরের ধীরিয়া পাহাড়ে যান। প্রফুল্ল পাহাড়ের দেয়ালে বোমাটি নিক্ষেপ করলে প্রচণ্ড বিস্ফোরণ ঘটে এবং ঘটনাস্থলেই তার মৃত্যু হয়; উল্লাসকর দত্তও আহত হয়েছিলেন, তবে কয়েক দিনের মধ্যেই তিনি সুস্থ হয়ে ওঠেন। কলকাতার পুলিশ কমিশনার চার্লস টেগার্ট যখন বাঁকুড়া জেলা সফরে ছিলেন, তখন বিভূতিভূষণকে গ্রেফতার করা হয়। কলকাতায় আনা হলে নারায়ণগড়, মানিকতলা ও দেওঘর বোমা মামলায় তাঁর বিচার হয়। আদালত তাকে আন্দামানে পরিবহনসহ দশ বছরের সশ্রম কারাদণ্ড দেয়। আলিপুর বোমা মামলায় ১০ বছরের সশ্রম কারাদণ্ড হয় তাঁর। তাঁকে আন্দামানের সেলুলার জেলে পাঠিয়ে দেওয়া হয়। ১৯১৪ সালের সেপ্টেম্বরে তাকে মূল ভূখণ্ডে ফিরিয়ে আনা হয়। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮২,৪৮৩, আইএসবিএন ৯৭৮-৮১-৭৯৫৫-১৩৫-৬ উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "সংসদ" নামটি একাধিক বার সংজ্ঞায়িত করা হয়েছে "Bibhutibhusan Sarkar"। সংগ্রহের তারিখ ২০২৩-০৫-১২।  PeoplePill। "Pratul Chandra Ganguli: Indian revolutionary (1884-1957) - Biography and Life"। peoplepill.com (ইংরেজি ভাষায়)। সংগ্রহের তারিখ ২০২০-০৩-২৮।  https://amritmahotsav.nic.in/district-reopsitory-detail.htm?1280
বিভূতিভূষণ সরকার (বিপ্লবী ও শিল্পোদ্যোগী)

'বিভূতিভূষণ সরকার' (২ মে ১৯১৭ - ২২ জানুয়ারি ১৯৭২) একজন ব্রিটিশ বিরোধী স্বাধীনতা সংগ্রামী এবং শিল্পোদ্যোগী। তিনি কৃষ্ণা গ্লাস ওয়ার্কস শিল্পসংস্থার প্রতিষ্ঠাতা। বিভূতিভূষণ সরকার ১৯১৭ সালের ২ মে চট্টগ্রামের রাউজান থানার চিকদাইর গ্রামে জন্মগ্রহণ করেন। ১৯৩০ খ্রিষ্টাব্দে মাস্টারদা সূর্য সেনের নেতৃত্বে চট্টগ্রাম বিপ্লব সংগঠিত হয়। বিভূতিভূষণের তখন মাত্র ১৩ বছর বয়স। কিন্তু এই বয়সেই তিনি বিপ্লবী দলের সঙ্গে যুক্ত হয়ে যান। চট্টগ্রাম অস্ত্রাগার লুন্ঠনের সঙ্গে যুক্ত বিপ্লবীদের সাথে যোগাযোগের কারণে তিনি চট্টগ্রাম অস্ত্রাগার আক্রমণ মামলায় অভিযুক্ত হয়ে গ্রেপ্তার হন। তিনি সাজাপ্রাপ্ত হয়ে বার্মার আকিয়াব প্রদেশের থারওয়াডি জেলে বন্দী হন। কারাগার থেকে তিনি আসন্ন ম্যাট্রিক পরীক্ষার প্রস্ততি নিতে চেয়েছিলেন কিন্তু কর্তৃপক্ষ কারাগারে তাকে পড়াশোনার সুযোগ দানে অস্বীকার করলে তিনি প্রতিবাদ করেন। ম্যাট্রিক পরীক্ষার দুই মাস আগে তিনি জেল থেকে ছাড়া পেয়ে পরীক্ষা দিয়ে কৃতিত্বের সাথে উত্তীর্ণ হন। তিনি এরপর আইএসসি পরীক্ষায় দ্বিতীয়, বিএসসি পরীক্ষায় প্রথম শ্রেনীতে প্রথম এবং এমএসসিতে প্রথম শ্রেনীতে দ্বিতীয় স্থান অধিকার করেন। তিনি আইসিএস পরীক্ষার জন্য মনোনীত হন কিন্তু বিপ্লবী রাজনীতির সঙ্গে যোগ থাকার জন্য তাকে ব্রিটিশ সরকার পরীক্ষায় বসার অনুমতি দেয়নি। এরপর বিভূতিভূষণ সরকার শিল্পোদ্যোগী হিসাবে নিজেকে প্রতিষ্ঠিত করার সিদ্ধান্ত নেন। তিনি চট্টগ্রাম থেকে কলকাতায় চলে আসেন এবং দক্ষিণ কলকাতার একজন বিখ্যাত ডাক্তারের কন্যা কৃষ্ণাকে বিবাহ করেন। ১৯৪৩ খ্রিষ্টাব্দে তিনি ৬ হাজার টাকার পুঁজি নিয়ে কলকাতার যাদবপুরে একটি শিল্প প্রতিষ্ঠা করেন। তার স্ত্রীর নামে এই সংস্থাটির নাম হয় 'কৃষ্ণা গ্লাস ওয়ার্কস'। তার পরিচালনায় কৃষ্ণা গ্লাস ওয়ার্কস একটি বড় কাঁচ পাত্র উৎপাদনকারী সংস্থাতে পরিণত হয়। ষাটের দশকের শেষের দিকে এটি ভারতের অন্যতম কাঁচশিল্পের মর্যাদা লাভ করে। সেই সময় যাদবপুর, বারুইপুর ও মুম্বাইতে কৃষ্ণা গ্লাস ফ্যাক্টরির তিনটি শাখা শুরু হয়। এগুলিতে প্রায় ২৫০০ কর্মীর কর্মসংস্থানের সুযোগ হয়। তিনি অল ইন্ডিয়া গ্লাস ম্যানুফ্যাকচারার্স অ্যাসোসিয়েশনের প্রেসিডেন্ট এবং রপ্তানি উন্নয়ন কাউন্সিলের চেয়ারম্যান নির্বাচিত হন। এছাড়া তিনি দক্ষিণ কলকাতা রোটারি ক্লাবের সভাপতি নির্বাচিত হন। বিভূতিভূষণ সরকার দুই পুত্র এবং এক কন্যার পিতা। তার এক পুত্র ডাঃ কুনাল সরকার প্রতিষ্ঠিত হৃৎপিণ্ড শল্যচিকিৎসক। বিভূতিভূষণ সরকার ১৯৭২ সালের ২২ জানুয়ারি আকস্মিকভাবে হৃদরোগে আক্রান্ত হয়ে মাত্র ৫৫ বছর বয়সে মারা যান। অগ্নিযুগের বিপ্লবী বিভূতিভূষণ সরকার - প্রথম আলো "বিভূতিভূষণ সরকার যিনি স্বাধীনতার বিপ্লব থেকে শিল্প বিপ্লব করেছিলেন"। সংগ্রহের তারিখ ২০২৩-০৫-১২।  "মাস্টারদা-র 'ছাত্র', চট্টগ্রাম অস্ত্রাগার লুণ্ঠনের সেনানী, বাবা বিভূতিভূষণের স্মৃতিচারণায় ছেলে কুণাল সরকার"। সংগ্রহের তারিখ ২০২৩-০৫-১২।  জন্মশতবর্ষে বিপ্লবী বিভূতি ভূষণ সরকার[স্থায়ীভাবে অকার্যকর সংযোগ]